贤城夜读|读诗词，知节气立夏是农历二十四节气中的第7个节气，夏季的第一个节气，表示孟夏时节的正式开始；在天文学上，立夏表示即将告别春天，是夏天的开始。人们习惯上都把立夏当作是温度明显升高，炎暑将临，雷雨增多，农作物进入旺季生长的一个重要节气。
《阮郎归·立夏》
张大烈【民国】
绿阴铺野换新光，薰风初昼长。
小荷贴水点横塘，蝶衣晒粉忙。
茶鼎熟，酒卮扬，醉来诗兴狂
。
燕雏似惜落花香，双衔归画梁。
《立夏》
薛澄【宋】
渐觉风光燠，徐看树色稠。
蚕新教织绮，貂敝岂辞裘。
酷有烟波好，将图荷芰游。
田间读书处，新笋万竿抽。
《立夏》
陆游【宋】
赤帜插城扉，东君整驾归。
泥新巢燕闹，花尽蜜蜂稀。
槐柳阴初密，帘栊暑尚微。
日斜汤沐罢，熟练试单衣。
《立夏》
赵友直【宋】
四时天气促相催，一夜薰风带暑来。
陇亩日长蒸翠麦，园林雨过熟黄梅。
莺啼春去愁千缕，蝶恋花残恨几回。
睡起南窗情思倦，闲看槐荫满亭台。
《满江红·雨涩风悭》
洪迈【宋】
雨涩风悭，双溪閟、几曾洋溢。
长长是、非霞散绮，岫云凝碧。
修禊欢游今不讲，流觞故事何从觅。
待它时、水到却寻盟，筹输一。
燕舞倦，莺吟毕。春肯住，才明日。
池塘波绿皱，小荷争出